แวะมาทำธุระที่ม.มหิดล ศาลายา เสร็จแล้วเลยแวะหาอะไรทานก่อนกลับค่ะ นึกได้ว่ามีร้านบิงชูหน้าตาน่าทาน ราคาไม่แรง ก็เลยต้องจัดซะแล้ว

เดี๋ยวนี้ศาลายาเปลี่ยนแปลงไปเยอะมากค่ะ ไม่เหมือนแต่ก่อนเลย เราเด็กถิ่นนี้แท้ๆไปไม่ถูกอ่ะ 555555 ดูรูปแล้วเห็นว่าอยู่หอบัณฑิต สรุปไปคนละบัณฑิตคนละทางกับที่เรารู้จักเลย ???????? สรุปว่าร้านนี้จะอยู่ในซอยเลยหอพัก Crystal Place ไปนิดเดียวค่ะ เป็นซอยที่ทะลุกับChina town2 และมีหอพักขึ้นเยอะแยะมากมาย ร้านนี้จะอยู่ใต้หอพัก Bundit Home ตรงข้ามกับ7-elevenหอพักUniloft เราจอดรถในหอพักเลย

ตอนที่เราไปประมาณหนึ่งทุ่ม ลูกค้าเกือบเต็มร้านเลยค่ะแต่ก็ยังพอมีที่นั่งว่างอยู่ ที่นั่งของทางร้านจะเป็นโต๊ะ+เก้าอี้เล็กๆเรียงค่อนข้างติดกัน เดินเข้าไปสั่งเมนูที่เคาน์เตอร์ จ่ายเงิน เสร็จแล้วก็รับคิวแล้วมารอนั่งที่โต๊ะได้เลยจ้า

เมนูที่สั่ง คือ Snow Choco Size S ราคา 89 บาท ขนาดไม่เล็กไม่ใหญ่เกินไปค่ะ ทานคนเดียวก็ได้ แต่ทาน2คนก็ดี 55555 เสิร์ฟพร้อมนมข้นหวาน ทางร้านจะใช้นมสดรสจืดเทใส่ถังเล็กๆ ผ่านเครื่องลงมากลายเป็นเกล็ดน้ำแข็งสีขาวค่ะ ข้างใต้จะเป็นซีเรียล ด้านบนเป็นเกล็ดน้ำแข็งโรยด้วยผงช็อคโกแลต ตกแต่งด้วยเวเฟอร์และบราวนี่ โปะด้วยวิปครีมและเชอร์รี่1ลูกค่ะ รสชาติก็โอเคเลยนะคะ หวานๆ เหมือนทานนมสด เกล็ดน้ำแข็งก็ปั่นละเอียดใช้ได้ค่ะ